street fit – We Love Asphalt – a blog with personal views from GAME's CEO
Tag: street fit	Video	Gadedage i StreetMekka	06/02/201307/02/2013Tagged Gadeidræt, parkour, street fit, StreetmekkaLeave a comment	I løbet af det sidste år, har 1.900 elever i alderen 8-12 år fra 19 forskellige københavnske skoler deltaget i en “Gadedag” i StreetMekka. Her har de prøvet kræfter med parkour, street fit, street basket og gadelege. Overraskende nok, havde flere af børnene ikke før prøvet at lege klassisk fangeleg.
Ved Gadedagene stiftede 85 % bekendtskab med nye træningsformer og 60 % kunne godt tænke sig at besøge StreetMekka igen. I løbet af de kommende måneder vil flere valfarte til Mekka. Tak til alle de frivillige og til TrygFonden for at muliggøre hele baduljen.
22/05/201222/05/2012Tagged Gadeidræt, parkour, street fit, Streetmekka, uddannelseLeave a comment	Fredag d. 25 maj inviterer GAM3 og TrygFonden 90 skoleelever mellem 8 og 12 år til at hoppe, løbe, kravle og lege på asfalten til ’Gadeidræt i StreetMekka’. Denne dag er en af de første af i alt 40 gadeidrætsdage, hvor 4000 skoleelever i løbet af 2012 og 2013 skal introduceres for gadeidrætten med et formål om at fremme sundhed, bæredygtige idrætsvaner og netværk. Sved på panden og hip hop i højtaleren’Lazy vault’, ’stikbold’, ’høvdingebold’, ’air squats’, ’sørøverskib’ og monkey’ – de 4.000 københavnske skolebørn og deres lærere skal over de næste to år præsenteres for en lang række gadeidrætsaktiviteter og lege i StreetMekka. Seks instruktører og fem frivillige står hver dag klar til at tage mod skolebørnene og tilbyde en dag fuld af gadeidræt, sjov og sundhed med sved på panden og hip hop i højtaleren.
Gadeidræt er fleksibelt og let tilgængeligtAntallet af inaktive børn og unge i dag er stigende, hvilket er et stort problem, da idræt spiller en vigtig rolle i forhold til børnenes fysiske, psykiske og sociale udvikling. ”Gadeidræt er fleksibelt, let tilgængeligt, billigt og sejt, og alle børn kan dyrke det uden andre redskaber end deres egen krop. Derfor er der et stort potentiale i gadeidrætten i forhold til at motivere børn med vidt forskellige baggrunde til at bevæge sig – også de børn der er fysisk inaktive og ikke har lyst, tid eller råd til at dyrke idræt i de klassiske idrætsforeninger, siger Mikkel Gjelstrup, leder af StreetMekka. ’Gadeidræt i StreetMekka’ er i første omgang målrettet københavnske skolebørn, men GAM3 ser potentiale i at forankre ideerne fra projektet i hele landet. ”Skolebørn i Horsens, Odense og Roskilde dyrker også Parkour og Street Basket og efterspørger fleksible, sjove og sociale idrætsaktiviteter. I GAM3 arbejder vi dedikeret på at udbrede gadeidrætten over hele landet – bl.a. ved en målsætning om at åbne nye StreetMekka’er uden for København, hvor de vil kunne fungere som lokale epicentre for streetkulturen”, fortæller Simon Prahm, direktør og medstifter i GAM3.
Pressekontakt og interviewaftaler Mikkel Gjelstrup, Leder af StreetMekkaTlf. 3323 6665. Mobil: 4057 5557. Email: mikkel@StreetMekka.dk